title: Rozhodnutie Rady zo 16. marca 1992 o uzatvorení Rámcovej dohody o spolupráci medzi Európskym hospodárskym spoločenstvom a Uruguajskou východnou republikou

text:
Dôležité právne oznámenie

|

31992D0205

Úradný vestník L 094 , 08/04/1992 S. 0001 - 0001

		Rozhodnutie Radyzo 16. marca 1992o uzatvorení Rámcovej dohody o spolupráci medzi Európskym hospodárskym spoločenstvom a Uruguajskou východnou republikou(92/205/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej články 113 a 235,so zreteľom na návrh Komisie [1],so zreteľom na stanovisko Európskeho parlamentu [2],keďže Spoločenstvo by malo na dosiahnutie svojich cieľov, ktoré sa týkajú vonkajších hospodárskych vzťahov, schváliť Rámcovú dohodu o spolupráci medzi Európskym hospodárskym spoločenstvom a Uruguajskou východnou republikou,ROZHODLA TAKTO:Článok 1Týmto sa v mene Spoločenstva schvaľuje dohoda medzi Európskym hospodárskym spoločenstvom a Uruguajskou východnou republikou.Text dohody je pripojený k tomuto rozhodnutiu.Článok 2Predseda Rady predloží oznámenie ustanovené v článku 25 dohody [3].Článok 3Komisia za pomoci predstaviteľov členských štátov zastupuje Spoločenstvo v rámci Spoločného výboru ustanoveného článkom 21 dohody.Článok 4Toto nariadenie sa uverejní v Úradnom vestníku Európskych spoločenstiev a nadobúda účinnosť v deň jeho uverejnenia.V Bruseli 16. marca 1992Za RadupredsedaJorge Braga De Macedo[1] Ú. v. EÚ C 228, 3.9.1991, s. 20.[2] Stanovisko poskytnuté 14. februára 1992 (zatiaľ neuverejnené v úradnom vestníku).[3] Generálny sekretariát Rady uverejní dátum nadobudnutia platnosti dohody v Úradnom vestníku Európskych spoločenstiev.--------------------------------------------------


title: 2012/672/EÚ: Rozhodnutie Rady z  25. októbra 2012 o začatí automatizovanej výmeny daktyloskopických údajov s Cyprom

text:
               31.10.2012

               SK

               Úradný vestník Európskej únie

               L 302/11

         ROZHODNUTIE RADY
   z 25. októbra 2012
   o začatí automatizovanej výmeny daktyloskopických údajov s Cyprom
   (2012/672/EÚ)
   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), a najmä na jeho článok 20 a kapitolu 4 prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu, sú právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia a nedoplnia.

               (2)

               Z tohto dôvodu je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď ako bude presvedčený, že spĺňa predpoklady na výmenu údajov v príslušnej kategórii.

               (5)

               Cyprus vyplnil dotazník o ochrane údajov a dotazník o výmene daktyloskopických údajov.

               (6)

               Cyprus úspešne uskutočnil skúšobnú prevádzku spolu s Rakúskom.

               (7)

               Na Cypre sa uskutočnila hodnotiaca návšteva a správu o nej vypracoval rakúsky hodnotiaci tím, ktorý ju zaslal príslušnej pracovnej skupine Rady.

               (8)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky výmeny daktyloskopických údajov, sa predložila Rade,

         PRIJALA TOTO ROZHODNUTIE:
   Článok 1
   Cyprus na účely automatizovaného vyhľadávania daktyloskopických údajov vykonal v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnený dostávať a poskytovať osobné údaje podľa článku 9 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 25. októbra 2012

            Za Radu

            predsedníčka

         E. MAVROU

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: Rozhodnutie Rady z 25. marca 1991 o prijatí štatútu Medzinárodnej študijnej skupiny pre cín

text:
Dôležité právne oznámenie

|

31991D0178

Úradný vestník L 089 , 10/04/1991 S. 0033 - 0038 Fínske špeciálne vydanie: Kapitola 11 Zväzok 16 S. 0251  Švédske špeciálne vydanie: Kapitola 11 Zväzok 16 S. 0251

		Rozhodnutie Radyz 25. marca 1991o prijatí štatútu Medzinárodnej študijnej skupiny pre cín(91/178/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 113 a 116,so zreteľom na návrh predložený Komisiou,keďže štatút Medzinárodnej študijnej skupiny pre cín bol prijatý v Ženeve 7. apríla 1989 na Konferencii Organizácie Spojených národov o cíne;keďže štáty a medzinárodné organizácie, ktoré sa zúčastnili na konferencii, boli požiadané o oznámenie prijatia štatútu generálnemu tajomníkovi Organizácie Spojených národov, v súlade s ich odsekom 21 písm. b);keďže študijná skupina bude vykonávať dôležitú analytickú činnosť a prieskumu trhu a obchodu s cínom;keďže inštitucionálna štruktúra Medzinárodnej študijnej skupiny pre cín, ako je ustanovené v jej štatúte, zahŕňa spoluúčasť spoločenstva a členských štátov, ktoré prijali štatút;keďže určité členské štáty prejavili záujem o účasť v študijnej skupine;keďže spoločenstvo a členské štáty, ktoré sa rozhodli zúčastniť na rokovaniach študijnej skupiny by preto mali, na základe spoločnej pozície, podať listiny o prijatí v tom istom čase,ROZHODLA TAKTO:Článok 1Štatút Medzinárodnej študijnej skupiny pre cín sa týmto prijíma Európskym hospodárskym spoločenstvom.Spoločenstvo a členské štáty, ktoré sa rozhodli v tomto štádiu zúčastniť na rokovaniach študijnej skupiny, súbežne podajú listiny o prijatí generálnemu tajomníkovi Organizácie Spojených národov akonáhle ukončia potrebné vnútorné postupy.Znenie štatútu je pripojené k tomuto dokumentu.Článok 2Týmto sa predseda Rady poveruje určiť osoby splnomocnené na uloženie listiny o prijatí štatútu v mene spoločenstva.V Bruseli 25. marca 1991Za RadupredsedaR. Steichen--------------------------------------------------PRÍLOHAŠTATÚT MEDZINÁRODNEJ ŠTUDIJNEJ SKUPINY PRE CÍNZaloženie1. Týmto sa zakladá Medzinárodná študijná skupina pre cín, ktorej cieľom je uplatňovanie ustanovení a dohľadu nad vykonávaním týchto podmienok založenia.Cieľ2. Cieľom skupiny je posilniť medzinárodnú spoluprácu pokiaľ ide otázky týkajúce sa cínu zlepšením dostupných informácií o medzinárodnej ekonomike cínu a poskytnutím priestoru pre medzivládne konzultácie týkajúce sa cínu.Definície3. a) "Skupina" znamená Medzinárodná študijná skupina pre cín, ako je ustanovená v tomto štatúte.b) "Cín" znamená kovový cín, akýkoľvek iný prečistený cín, druhotný cín, cín v koncentrátoch alebo cínová ruda, ktorá bola vyťažená zo svojho prirodzeného miesta výskytu a také cínové produkty, ktoré môže určiť skupina. Na účely tejto definície sa za "rudu" nepovažuje i) materiál, ktorý sa vyťažil z rudného jadra na iný účel, ako je úprava, a ii) zvyškový materiál, ktorý vznikol pri procese úpravy.c) "Členovia" znamená všetky štáty a medzivládne organizácie, ako je ustanovené v odseku 5, ktoré oznámili prijatie podľa odseku 21.Funkcie4. Skupina má nasledujúce funkcie:a) stanoviť kapacitu a pokračovať v monitoringu svetovej ekonomiky cínu a jej trendov, najmä zakladaním, udržiavaním a stálym obnovovaním štatistického systému o svetovej produkcii, zásobách, obchode a spotrebe všetkých foriem cínu, ako aj rozširovať, ak je to vhodné, z toho vyplývajúce informácie;b) viesť konzultácie a vymieňať informácie o vývoji a trendoch, týkajúcich sa produkcie, zásob, obchodu a spotreby všetkých foriem cínu;c) vykonávať štúdie, podľa vhodnosti, širokého spektra dôležitých otázok týkajúcich sa cínu, v súlade s rozhodnutiami skupiny.Členstvo5. Členstvo v skupine je prístupné všetkým štátom, ktoré sa zaujímajú o produkciu, spotrebu, alebo medzinárodný obchod s cínom a každej medzivládnej organizácii, ktorá je zodpovedná za rokovania, závery a uplatňovanie medzinárodných zmlúv a najmä tovarových zmlúv.Právomoci skupiny6. a) Skupina má také právomoci a prijíma opatrenia alebo pripravuje opatrenia, ktoré sa majú prijať, ktoré môžu byť potrebné na vykonanie a zabezpečenie uplatňovania ustanovení týchto podmienok založenia.b) Skupina nemá právomoc, priamo alebo nepriamo, uzatvoriť žiadnu zmluvu o obchode s cínom, akoukoľvek inou komoditou alebo produktom alebo akúkoľvek inú zmluvu o termínovaných kontraktoch; nemá ani právomoc vstúpiť do finančných záväzkov na takéto účely.c) Skupina prijíma taký rokovací poriadok, ktorý považuje za potrebný na vykonávanie jej funkcií a ktorý podlieha a nie je v rozpore s týmto štatútom.d) Skupina nemá právomoc a nemala by sa považovať za oprávnenú jej členmi na vytvorenie akéhokoľvek záväzku mimo pôsobnosti týchto podmienok založenia alebo rokovacieho poriadku.Ústredie7. Ústredie skupiny sa nachádza na mieste vybranom skupinou, na území členského štátu, pokiaľ sa skupina nerozhodne inak. Skupina sa dohodne na Dohode o ústredí s hostiteľskou vládou, ktorá sa uzatvorí, hneď ako je to možné, po nadobudnutí účinnosti týchto podmienok založenia.Tvorba rozhodnutí8. a) Najvyšší orgán skupiny, založený za týchto podmienok založenia, je ustanovený na valnom zhromaždení.b) Skupina, stály výbor, uvedený v odseku 9, a také výbory a pomocné orgány, ktoré môžu byť ustanovené, prijímajú rozhodnutia konsenzom a bez hlasovania s výnimkou rozhodnutí, pre ktoré je, v tomto štatúte alebo rokovacom poriadku, stanovená osobitná hlasujúca väčšina.c) Každý členský štát má nárok na jeden hlas.Stály výbor9. a) Skupina založí stály výbor pozostávajúci z členov skupiny, ktorí vyjadrili želanie podieľať sa na jeho činnosti.b) Stály výbor vykonáva úlohy pridelené skupinou a oznamuje skupine ukončenie alebo napredovanie jeho práce.Výbory a pomocné orgány10. Skupina môže založiť priemyselný poradný výbor na monitorovanie vývinu stavu priemyslu cínu. Skupina tiež môže založiť iné výbory alebo pomocné orgány, okrem stáleho výboru, za okolností a podmienok, ktoré môže určiť.Sekretariát11. a) Skupina má sekretariát, ktorý sa skladá z generálneho tajomníka a zamestnancov, podľa potreby.b) Generálny tajomník je hlavným administratívnym úradníkom skupiny a zodpovedá jej za uplatňovanie a vykonávanie podmienok založenia v súlade s rozhodnutiami skupiny.Spolupráca12. a) Skupina sa môže dohodnúť na konzultáciách alebo spolupráci s Organizáciu spojených národov, ich orgánmi, alebo špecializovanými agentúrami a ostatnými medzivládnymi inštitúciami, ak je to vhodné.b) Skupina sa môže tiež dohodnúť, ak to považuje za primerané, na udržiavaní kontaktov so zainteresovanými nezúčastnenými vládami, ostatnými medzinárodnými nevládnymi organizáciami alebo inštitúciami súkromného sektora, ak je to vhodné.c) Skupina môže pozvať akýkoľvek nečlenský štát a akúkoľvek príslušnú medzivládnu alebo nevládnu organizáciu, zainteresovanú na problémoch cínu, na zasadnutia skupiny prostredníctvom jej pozorovateľa pod podmienkou, že takáto organizácia poskytne rovnaké práva pre skupinu. Pokiaľ skupina nerozhodne inak, takíto pozorovatelia sa môžu zúčastniť všetkých zasadnutí skupiny, celého konkrétneho zasadnutia alebo jeho časti, alebo série zasadnutí, ale nesmú sa zúčastniť na zasadnutiach stáleho výboru alebo akéhokoľvek výboru, alebo podvýboru, na ktorom nie sú zastúpení všetci členovia skupiny.d) Predseda môže pozvať pozorovateľov, aby sa zúčastnili na diskusiách skupiny, avšak títo nemajú právo voliť, alebo predkladať návrhy.Vzťah k spoločnému fondu13. Skupina môže požiadať o vymenovanie za Medzinárodný orgán pre komodity (ICB) podľa článku 7 ods. 9 Dohody o založení spoločného fondu pre komodity s cieľom finančne podporovať projekty týkajúce sa cínu, ktoré sa majú financovať týmto fondom cez druhý účet, za okolností a podmienok, ktoré môže skupina určiť iba konsenzom. Avšak skupina nevytvára žiadne finančné záväzky voči takýmto projektom; skupina nekoná ani ako výkonná kancelária pre žiadny takýto projekt.Právne postavenie14. a) Skupina má medzinárodnú právnu subjektivitu.b) Štatút skupiny na území hostiteľskej vlády sa upraví v Dohode o ústredí medzi hostiteľskou vládou a skupinou.c) Skupina má právnu subjektivitu na vykonávanie jej funkcií a predovšetkým, s výhradou vyššie uvedeného odseku 6 písm. b), spôsobilosť uzatvárať dohody, nadobúdať a voľne disponovať hnuteľným majetkom a začínať právne konania.Rozpočtové príspevky15. a) Každý člen prispieva do ročného rozpočtu schváleného skupinou. Príspevok každého člena do rozpočtu pozostáva z rovného podielu z 50 % rozpočtu, pričom zvyšok sa rozdelí medzi členské štáty v pomere k ich podielom na celkovom obchode členských štátov so surovým kovovým cínom a cínom v koncentrátoch, ktoré tvoria pre produkujúce krajiny celkové vývozy po odpočítaní celkových dovozov, a pre spotrebiteľské krajiny, celkové dovozy. Na tento účel krajiny, ktorých produkcia cínu v koncentrátoch presahuje ich uvádzanú spotrebu surového kovového cínu, budú zaradené ako produkujúce krajiny, a krajiny, ktorých uvádzaná spotreba surového kovového cínu presahuje ich produkciu cínu v koncentrátoch sa zaradia ako spotrebiteľské krajiny. Výpočet sa vykoná na základe posledných troch kalendárnych rokov, za ktoré sú dostupné štatistiky.b) Skupina určí príspevok každého člena na každý finančný rok v jednotnej mene, na ktorej sa dohodne, a v súlade s ustanoveniami pre príspevky, ktoré sú špecifikované v rokovacom poriadku. Platba príspevku každého člena sa realizuje v súlade s jeho ústavnými postupmi.Štatistiky a informácie16. a) Skupina zbiera, porovnáva a sprístupňuje členom štatistické informácie o produkcii, obchode, zásobách a spotrebe cínu, ktoré považuje za vhodné pre efektívne vykonávanie týchto podmienok založenia, ako aj informácie nižšie uvedené v písmene b).b) Skupina urobí také opatrenia, ktoré považuje za vhodné, na základe ktorých si môže vymieňať informácie so zainteresovanými nezúčastnenými vládami a vhodnými nevládnymi a medzivládnymi organizáciami, s cieľom zabezpečiť dostupnosť nových a spoľahlivých údajov o produkcii, spotrebe, zásobách, medzinárodnom obchode, medzinárodne uznávaných publikovaných cenách cínu a iných faktoroch, ktoré ovplyvňujú dopyt a ponuku cínu.c) Skupina sa usiluje zabezpečiť, aby každá ňou publikovaná informácia bola bez dotknutia dôvernosti činnosti vlád, osôb alebo podnikov produkujúcich, spracovávajúcich, predávajúcich alebo spotrebúvajúcich cín.Ročné vyhodnotenie a správy17. a) Skupina vykonáva ročné vyhodnotenie situácie na trhu s cínom vo svete a s tým súvisiacich skutočností, vzhľadom na informácie poskytnuté členmi a doplnené zo všetkých ostatných príslušných zdrojov. Ročné vyhodnotenie, vykonané na účel pomoci členom pri ich jednotlivých vyhodnoteniach vývoja medzinárodnej ekonomiky cínu, zahŕňa prehľad predpokladanej produkčnej kapacity cínu pre budúce roky a perspektívu produkcie, spotreby a obchodu s cínom pre nasledujúci kalendárny rok.b) Skupina pripraví správu obsahujúcu výsledky ročného vyhodnotenia, a rozošle ju členom. Táto správa, ak to skupina považuje za vhodné, ako aj ostatné správy a štúdie rozoslané členom, sa môže sprístupniť iným zainteresovaným stranám v súlade s rokovacím poriadkom.Štúdie18. a) Skupina vykoná alebo dohodne vykonanie ad hoc štúdií, týkajúcich sa medzinárodnej ekonomiky cínu, vrátane štúdií o osobitných problémoch alebo ťažkostiach, ktoré existujú alebo sa môžu očakávať.b) Štúdie môžu obsahovať všeobecné odporúčania alebo návrhy skupine, ale takéto odporúčania alebo návrhy nesmú obmedzovať právo každého člena riadiť všetky aspekty jeho domácej ekonomiky cínu a sú bez dotknutia spôsobilosti ostatných medzinárodných organizácií vo veciach spadajúcich do ich súdnictva.Povinnosti členov19. Členovia sa maximálne usilujú o spoluprácu a podporu dosiahnutia cieľa skupiny, najmä poskytovaním údajov o ekonomike cínu, uvedených v odseku 16 písm. a).Zmena a doplnenie20. Tento štatút môžu byť zmenený a doplnený iba konsenzom skupiny.Nadobudnutie platnosti21. a) Tento štatút nadobudne platnosť, ak štáty, predstavujúce dokopy najmenej 70 % obchodu s cínom, ako sa uvádza v prílohe k tomuto štatútu, oznámili generálnemu tajomníkovi Organizácie Spojených národov (ďalej len "depozitár"), podľa nižšie uvedeného písmene b), ich prijatie podmienok založenia.b) Akýkoľvek štát, alebo medzivládna organizácia uvedená v odseku 5, ktorá si želá stať sa členom skupiny, oznámi depozitárovi buď dočasné prijatie podmienok založenia, počas ukončovania jej vnútorných postupov, alebo definitívne. Akýkoľvek štát, alebo medzivládna organizácia, ktorá oznámila dočasné prijatie týchto podmienok založenia, sa usiluje ukončiť všetky postupy tak rýchlo ako je možné a informuje depozitára o ich ukončení.c) Ak sa nesplnili požiadavky pre nadobudnutie účinnosti týchto podmienok založenia do 31. decembra 1989, depozitár vyzve štáty a medzivládne organizácie, ktoré oznámili prijatie týchto podmienok založenia podľa vyššie uvedeného písmene b) na rozhodnutie, či sa má tento štatút uviesť medzi nimi do platnosti, alebo nie.d) Po nadobudnutí účinnosti týchto podmienok založenia, depozitár zvolá zahajovaciu schôdzu skupiny ihneď, ako je to možné. Členovia sú informovaní najmenej jeden mesiac, ak je to možné, pred jej uskutočnením.Vzdanie sa členstva22. a) Člen sa môže vzdať členstva v skupine kedykoľvek odovzdaním písomného oznámenia o vzdaní sa členstva depozitárovi a generálnemu tajomníkovi skupiny.b) Vzdanie sa členstva je bez dotknutia akýchkoľvek finančných záväzkov vytvorených odstupujúcim členom a neoprávňuje na žiadne zníženie jeho príspevkov za rok, v ktorom sa vzdal členstva.c) Vzdanie sa členstva nadobudne účinnosť 30 dní odo dňa obdržania oznámenia depozitárom.d) Generálny tajomník skupiny okamžite upovedomí každého člena o akomkoľvek oznámení prijatom podľa tohto odseku.Zrušenie podmienok založenia23. a) Skupina môže kedykoľvek rozhodnúť dvojtretinovou väčšinou hlasov členských štátov o zrušení týchto podmienok založenia. Takéto zrušenie nadobudne účinnosť v deň stanovený skupinou.b) Bez toho, aby bolo dotknuté zrušenie týchto podmienok založenia, skupina pokračuje v existencii tak dlho, ako je potrebné na vykonanie jej likvidácie, vrátane vyrovnania účtov.Výhrady24. Všetky ustanovenia týchto podmienok založenia sú bez výhrad.--------------------------------------------------PRÍLOHAObchod s cínom [1]Krajina | Vývoz | Obchod | Dovoz | Podiel (%) |(1000 ton) | (1000 ton) | (1000 ton) |Argentína | 0,1 | 0,9 | 1,0 | 0,27 |Austrália | 6,5 | 0,4 | 6,9 | 1,84 |Belgicko-Luxembursko | 2,9 | 3,2 | 6,1 | 1,63 |Bolívia | 12,9 | — | 12,9 | 3,44 |Brazília | 20,1 | — | 20,1 | 5,36 |Čína | 17,2 | — | 17,2 | 4,59 |Dánsko | 0,9 | 0,9 | 1,8 | 0,48 |Egypt | — | 0,3 | 0,3 | 0,08 |Filipíny | — | 0,5 | 0,5 | 0,13 |Fínsko | — | 0,1 | 0,1 | 0,03 |Francúzsko | 0,2 | 7,7 | 7,9 | 2,11 |Grécko | — | 0,4 | 0,4 | 0,11 |Holandsko | 2,6 | 8,5 | 11,1 | 2,96 |India | — | 2,7 | 2,7 | 0,72 |Indonézia | 25,3 | — | 25,3 | 6,74 |Írsko | — | 0,1 | 0,1 | 0,03 |Japonsko | — | 32,1 | 32,1 | 8,56 |Juhoslávia | — | 1,4 | 1,4 | 0,37 |Kanada | 1,7 | 3,8 | 5,5 | 1,47 |Kórejská republika | — | 5,1 | 5,1 | 1,36 |Malajzia | 49,2 | 13,1 | 62,3 | 16,61 |Mexiko | — | 4,7 | 4,7 | 1,25 |Nemecká spolková republika | 3,1 | 19,4 | 22,5 | 6,00 |Nigéria | 0,6 | — | 0,6 | 0,16 |Nórsko | — | 0,5 | 0,5 | 0,13 |Taliansko | 0,1 | 6,2 | 6,3 | 1,68 |Peru | 3,8 | 0,4 | 4,2 | 1,12 |Poľsko | — | 3,1 | 3,1 | 0,83 |Portugalsko | — | 0,6 | 0,6 | 0,16 |Spojené kráľovstvo Veľkej Británie a Severného Írska | 16,8 | 14,1 | 30,9 | 8,24 |Spojené štáty americké | 1,4 | 41,4 | 42,8 | 11,41 |Švédsko | 0,1 | 0,6 | 0,7 | 0,19 |Taliansko | 0,1 | 6,2 | 6,3 | 1,68 |Thajsko | 16,5 | — | 16,5 | 4,40 |Turecko | — | 1,1 | 1,1 | 0,29 |Zair | 2,6 | — | 2,6 | 0,69 |Zväz sovietskych socialistických republík | — | 13,8 | 13,8 | 3,68 |CELKOM | 184,7 | 190,4 | 375,1 | 100,00 |--------------------------------------------------


title: Rozhodnutie Rady 2011/621/SZBP z  21. septembra 2011 , ktorým sa predlžuje mandát osobitného zástupcu Európskej únie pri Africkej únii

text:
               21.9.2011

               SK

               Úradný vestník Európskej únie

               L 243/19

         ROZHODNUTIE RADY 2011/621/SZBP
   z 21. septembra 2011,
   ktorým sa predlžuje mandát osobitného zástupcu Európskej únie pri Africkej únii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 6. decembra 2007 prijala jednotnú akciu 2007/805/SZBP (1), ktorou sa pán Koen VERVAEKE vymenúva za osobitného zástupcu Európskej únie (ďalej len „OZEÚ“) pri Africkej únii (ďalej len „AÚ“). Jeho mandát sa skončil 31. augusta 2011.

               (2)

               Mandát OZEÚ by sa preto mal predĺžiť od 1. septembra 2011 do 30. júna 2012.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by byť prekážkou pri dosahovaní cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Koena VERVAEKEHO ako OZEÚ pri AÚ sa týmto predlžuje do 30. júna 2012. Mandát OZEÚ sa môže ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (ďalej len „VP“).
   Článok 2
   Ciele politiky
   Mandát OZEÚ vychádza z celkových cieľov politiky EÚ na podporu afrického úsilia o vybudovanie mierovej, demokratickej a prosperujúcej budúcnosti tak, ako sa uvádzajú v spoločnej stratégii EÚ a Afriky. Tieto ciele zahŕňajú:

               a)

               posilnenie politického dialógu a širších vzťahov EÚ a AÚ;

               b)

               posilnenie partnerstva EÚ a AÚ vo všetkých oblastiach načrtnutých v spoločnej stratégii EÚ a Afriky, prispievanie k rozvoju a vykonávaniu spoločnej stratégii EÚ a Afriky v partnerstve s AÚ, dodržiavanie zásady africkej zodpovednosti a užšia spolupráca s africkými predstaviteľmi na multilaterálnych fórach v súčinnosti s multilaterálnymi partnermi;

               c)

               spolupráca s AÚ a poskytovanie podpory AÚ prostredníctvom podpory inštitucionálneho rozvoja a posilňovania vzťahov medzi inštitúciami EÚ a AÚ, aj prostredníctvom rozvojovej pomoci, s cieľom podporovať:

                           —

                           mier a bezpečnosť: predvídanie konfliktov, predchádzanie konfliktom, mediácia v konfliktoch a ich riešenie, podpora úsilia o presadzovanie mieru a stability, podpora obnovy po konfliktoch;

                           —

                           ľudské práva a správu vecí verejných: presadzovanie a ochrana ľudských práv; presadzovanie základných slobôd a dodržiavanie zásad právneho štátu; podpora afrických snáh v oblasti monitorovania a zlepšovania správy vecí verejných prostredníctvom politického dialógu a finančnej a technickej pomoci; podpora rastu participačnej demokracie a zodpovednosti; podpora boja proti korupcii a organizovanej trestnej činnosti a hlbšia podpora úsilia o vyriešenie otázky detí v ozbrojených konfliktoch vo všetkých jej aspektoch;

                           —

                           trvalo udržateľný rast, regionálnu integráciu a obchod: podpora snáh o vzájomnú prepojiteľnosť a uľahčenie prístupu ľudí k vode a hygienickým zariadeniam, energii a k informačným technológiám; presadzovanie stabilného, efektívneho a harmonizovaného právneho rámca v oblasti podnikania; pomoc pri integrácii Afriky do svetového obchodného systému, pomoc africkým krajinám pri dodržiavaní predpisov a noriem EÚ; podpora Afriky v boji s dôsledkami zmeny klímy;

                           —

                           investície do ľudí: podpora snáh v oblasti rodovej rovnosti, zdravia, potravinovej bezpečnosti a vzdelávania; podpora výmenných programov, sietí univerzít a centier excelentnosti, riešenie prvotných príčin migrácie.

         OZEÚ bude navyše zohrávať kľúčovú úlohu pri vykonávaní spoločnej stratégie EÚ a Afriky, ktorá má za cieľ prehĺbiť a skonsolidovať strategické partnerstvo medzi Afrikou a EÚ.
   Článok 3
   Mandát
   Na uskutočnenie tých aspektov cieľov uvedených v článku 2, ktoré súvisia so spoločnou zahraničnou a bezpečnostnou politikou (SZBP) a spoločnou bezpečnostnou a obrannou politikou (SBOP), sa OZEÚ udeľuje mandát:

               a)

               posilňovať celkový vplyv EÚ v rámci dialógu s AÚ a jej komisiou o všetkých aspektoch SBZP/SBOP, ktoré sú súčasťou vzťahov medzi EÚ a AÚ, ako aj posilňovať koordináciu tohto dialógu, ktorý sa odohráva v Addis Abebe, a to najmä pokiaľ ide partnerstvo pre mier a bezpečnosť a podporu pre sfunkčnenie africkej mierovej a bezpečnostnej štruktúry;

               b)

               zabezpečovať vhodnú úroveň politického zastúpenia, ktoré zodpovedá významu EÚ ako politického, finančného a inštitucionálneho partnera AÚ, a zabezpečiť zásadný vývoj tohto partnerstva, ktorý si vyžaduje zväčšujúci sa politický profil AÚ na svetovej scéne;

               c)

               na základe rozhodnutia Rady zastupovať pozície a politiky EÚ v prípade, keď AÚ zohráva významnú úlohu v krízovej situácii, pre ktorú nebol vymenovaný OZEÚ;

               d)

               pomáhať pri zabezpečovaní lepšej súdržnosti, súladu a koordinácie politík a opatrení EÚ voči AÚ a prispievať ku kvalitnejšej koordinácii širšej skupiny partnerov a ich vzťahov s AÚ;

               e)

               prispievať k uskutočňovaniu politiky EÚ v oblasti ľudských práv, ktorá je pre AÚ relevantná, vrátane usmernení EÚ pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí voči ženám a dievčatám a boji proti všetkým formám ich diskriminácie, a politiky EÚ týkajúcej sa žien, mieru a bezpečnosti;

               f)

               pozorne sledovať všetok relevantný vývoj na úrovni AÚ a podávať o ňom správy;

               g)

               udržiavať úzke vzťahy s komisiou AÚ, ďalšími orgánmi AÚ, misiami afrických subregionálnych organizácií pri AÚ a misiami členských štátov AÚ pri AÚ;

               h)

               napomáhať vzťahom medzi AÚ a africkými subregionálnymi organizáciami a uľahčovať ich spoluprácu najmä v oblastiach, v ktorých EÚ poskytuje podporu;

               i)

               na žiadosť AÚ jej poskytovať poradenstvo a podporu v oblastiach načrtnutých v spoločnej stratégii EÚ a Afriky;

               j)

               na žiadosť poskytovať poradenstvo a podporu pri rozvoji spôsobilostí AÚ v oblasti krízového riadenia;

               k)

               na základe jasného rozdelenia úloh koordinovať svoju činnosť s činnosťou osobitných zástupcov EÚ s mandátom v členských štátoch/regiónoch AÚ a poskytovať im podporu a

               l)

               udržiavať úzke vzťahy a podporovať koordináciu s kľúčovými medzinárodnými partnermi AÚ zastúpenými v Addis Abebe, najmä s Organizáciou Spojených národov, ale aj s neštátnymi aktérmi vo všetkých aspektoch SBZP/SBOP, ktoré sú súčasťou partnerstva medzi EÚ a AÚ.

         Článok 4
   Vykonávanie mandátu
   1.   OZEÚ zodpovedá za vykonávanie svojho mandátu, pričom podlieha právomoci VP.
   2.   Politický a bezpečnostný výbor (ďalej len „PBV“) je s OZEÚ v úzkom spojení a je jeho hlavným styčným bodom s Radou. PBV strategicky a politicky usmerňuje činnosť OZEÚ v rámci jeho mandátu bez toho, aby boli dotknuté právomoci VP.
   3.   OZEÚ svoju činnosť úzko koordinuje s Európskou službou pre vonkajšiu činnosť (ďalej len „ESVČ“).
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. septembra 2011 do 30. júna 2012 je 715 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím má odborné znalosti o osobitných politických otázkach vyplývajúcich z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov takéhoto vyslaného personálu hradí členský štát, dotknutá inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetok vyslaný personál naďalej administratívne podlieha vysielajúcemu členskému štátu, inštitúcii Únie alebo ESVČ a vykonáva svoje povinnosti a koná v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov jeho personálu, sa dohodnú s hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (2).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečia, aby mal OZEÚ prístup ku všetkým relevantným informáciám.
   2.   Logistickú podporu v regióne poskytujú delegácie Únie a/alebo členské štáty.
   Článok 10
   Bezpečnosť
   V súlade s politikou Únie v oblasti bezpečnosti personálu nasadzovaného mimo Únie v operáciách podľa hlavy V zmluvy prijme OZEÚ v súlade so svojím mandátom a s ohľadom na bezpečnostnú situáciu v zemepisnej oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, predovšetkým tak, že:

               a)

               vypracuje bezpečnostný plán konkrétnej misie, ktorý obsahuje fyzické, organizačné a procedurálne bezpečnostné opatrenia konkrétnej misie, zásady riadenia bezpečného presunu personálu do oblasti misie a v rámci nej, zásady riadenia bezpečnostných incidentov a zahŕňa pohotovostný plán a evakuačný plán misie;

               b)

               zabezpečí, aby bol všetok personál nasadený mimo Únie poistený pre prípad zvýšeného rizika, ako si to vyžaduje situácia v oblasti misie;

               c)

               zabezpečí, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu pred presunom do oblasti misie alebo bezprostredne po ňom zúčastnili primeraného bezpečnostného výcviku podľa stupňa rizikovosti prideleného oblasti misie;

               d)

               zabezpečí, aby sa vykonávali všetky dohodnuté odporúčania vypracované na základe pravidelného posúdenia bezpečnosti, a predkladá Rade, Komisii a VP písomné správy o ich vykonávaní, ako aj o iných bezpečnostných otázkach v rámci správy v polovici trvania misie a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci.
   Článok 12
   Koordinácia
   1.   OZEÚ podporuje celkovú politickú koordináciu v rámci Únie. V záujme dosiahnutia cieľov politiky Únie pomáha zabezpečovať, aby všetky nástroje Únie v teréne pôsobili súdržne. Činnosť OZEÚ sa koordinuje s činnosťou Komisie a prípadne aj s činnosťami ďalších OZEÚ, ktorí pôsobia v danom regióne. OZEÚ pravidelne informuje misie členských štátov a delegácie Únie.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov, ktorí vyvíjajú maximálne úsilie a podporujú OZEÚ pri vykonávaní jeho mandátu. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne preskúmava. OZEÚ predloží Rade, Komisii a VP do konca januára 2012 správu o pokroku a na konci svojho mandátu súhrnnú správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. septembra 2011.

      V Bruseli 21. septembra 2011

            Za Radu

            predseda

         M. SAWICKI

      (1)  Ú. v. EÚ L 323, 8.12.2007, s. 45.

      (2)  Ú. v. EÚ L 141, 27.5.2011, s. 17.


title: 2012/545/EÚ: Rozhodnutie Európskeho parlamentu z  10. mája 2012 o absolutóriu za plnenie všeobecného rozpočtu Európskej únie za rozpočtový rok 2010, oddiel II – Rada#Uznesenie Európskeho parlamentu z  10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2010, oddiel II – Rada

text:
               17.10.2012

               SK

               Úradný vestník Európskej únie

               L 286/22

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie všeobecného rozpočtu Európskej únie za rozpočtový rok 2010, oddiel II – Rada
   (2012/545/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie za rozpočtový rok 2010 [COM(2011) 473 – C7-0258/2011] (2),

               —

               so zreteľom na výročnú správu Rady o vnútorných auditoch vykonaných v roku 2010 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2010 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na rozhodnutie generálneho tajomníka Rady/vysokého predstaviteľa pre spoločnú zahraničnú a bezpečnostnú politiku č. 31/2008 o náhrade cestovných výdavkov zástupcov členov Rady (6),

               —

               so zreteľom na Medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení (7),

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0095/2012),

               1.

               odkladá svoje rozhodnutie o absolutóriu generálnemu tajomníkovi Rady za plnenie rozpočtu Rady za rozpočtový rok 2010;

               2.

               uvádza svoje poznámky a výhrady v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 326, 10.11.2011, s. 1.

      (4)  Ú. v. EÚ C 332, 14.11.2011, s. 134.

      (5)  Ú. v. ES L 248, 16.9.2002, s. 1.

      (6)  Rozhodnutie vyplývajúce z rokovacieho poriadku Rady z 22. júla 2002 (Ú. v. ES L 230, 28.8.2002, s. 7).

      (7)  Ú. v. EÚ C 139, 14.6.2006, s. 1.

      UZNESENIE EURÓPSKEHO PARLAMENTU
      z 10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2010, oddiel II – Rada
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2010 (1),

                  —

                  so zreteľom na ročnú účtovnú závierku Európskej únie za rozpočtový rok 2010 [COM(2011) 473 – C7-0258/2011] (2),

                  —

                  so zreteľom na výročnú správu Rady o vnútorných auditoch vykonaných v roku 2010 pre orgán udeľujúci absolutórium,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2010 spolu s odpoveďami inštitúcií (3),

                  —

                  so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

                  —

                  so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

                  —

                  so zreteľom na rozhodnutie generálneho tajomníka Rady/vysokého predstaviteľa pre spoločnú zahraničnú a bezpečnostnú politiku č. 31/2008 o náhrade cestovných výdavkov zástupcov členov Rady (6),

                  —

                  so zreteľom na Medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení (7),

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0095/2012),

                  1.

                  v súlade so svojou právomocou využiť dve lehoty v rámci harmonogramu udeľovania absolutória s cieľom – v tomto prípade – preskúmať možnosť dosiahnutia dohody s úradujúcim predsedníctvom odkladá svoje rozhodnutie o udelení absolutória generálnemu tajomníkovi Rady za plnenie rozpočtu Rady za rozpočtový rok 2010;

                  2.

                  berie na vedomie skutočnosť, že Dvor audítorov vo svojej výročnej správe za rok 2010 na základe svojej audítorskej práce dospel k záveru, že v platbách ako celku za rozpočtový rok končiaci sa 31. decembrom 2010, ktoré sa vzťahujú na administratívne a iné výdavky inštitúcii a orgánov, sa nevyskytli významné chyby; zdôrazňuje, že najpravdepodobnejšia miera chýb, pokiaľ ide o administratívne výdavky vo všeobecnosti, sa odhaduje na 0,4 % (body 7.9 a 7.10);

                  3.

                  potvrdzuje prijatie súboru dokumentov týkajúcich sa postupu udelenia absolutória za rok 2010 (záverečné finančné výkazy za rok 2010 vrátane účtovnej závierky, správa o finančnej činnosti a prehľad vnútorných auditov vykonaných v roku 2010); stále čaká na všetky potrebné dokumenty potrebné pre absolutórium (najmä dokumenty týkajúce sa úplného vnútorného auditu vykonaného v roku 2010);

                  4.

                  dúfa, že Európskemu parlamentu bude doručená úplná výročná správa o činnosti; trvá na tom, aby výročná správa o činnosti obsahovala aj podrobný prehľad všetkých ľudských zdrojov, ktoré má Rada k dispozícii, a to podľa kategórie, platovej triedy, pohlavia, účasti na odbornom vzdelávaní a štátnej príslušnosti;

                  5.

                  zdôrazňuje, že vo svojej výročnej správe za rok 2010 Dvor audítorov kritizoval z dôvodu zálohových platieb financovanie projektu v oblasti nehnuteľností s názvom Résidence Palace (bod 7.19); pripomína, že Dvor audítorov skonštatoval, že počas obdobia rokov 2008 – 2010 Rada vyplatila zálohy v celkovej výške 235 000 000 EUR; poznamenáva, že vyplatené sumy pochádzali z nedostatočne využívaných rozpočtových riadkov; upozorňuje na to, že „nedostatočne využívané prostriedky“ je politicky korektný výraz pre pridelené nadmerné sumy v rozpočte; poukazuje na to, že v roku 2010 Rada zvýšila prostriedky v rozpočtovom riadku Obstarávanie nehnuteľností o 40 000 000 EUR;

                  6.

                  berie na vedomie vysvetlenie Rady, že rozpočtové prostriedky boli sprístupnené prostredníctvom rozpočtových presunov schválených rozpočtovým orgánom v súlade s postupmi ustanovenými v článkoch 22 a 24 nariadenia o rozpočtových pravidlách;

                  7.

                  súhlasí s názorom Dvora audítorov, že tento postup je v rozpore so zásadou presnosti rozpočtu, a to aj napriek úsporám dosiahnutým na nájomnom;

                  8.

                  berie na vedomie odpoveď Rady, že sumy v rozpočtových riadkoch pre tlmočenie a cestovné výdavky delegácií by mali viac zodpovedať skutočnej spotrebe, a požaduje lepšie plánovanie rozpočtu s cieľom vyhnúť sa v budúcnosti terajším praktikám;

                  9.

                  pripomína Dvoru audítorov svoju žiadosť, aby sa vykonalo hĺbkové hodnotenie systémov dohľadu a kontroly, ktoré existujú v Rade, podobné hodnoteniam, ktoré vykonal Dvor audítorov na Súdnom dvore, u Európskeho ombudsmana a u Európskeho dozorného úradníka pre ochranu údajov v rámci prípravy svojej výročnej správy za rozpočtový rok 2010;

                  10.

                  vyjadruje poľutovanie nad ťažkosťami, ktoré nastali v rámci postupov udelenia absolutória za rozpočtové roky 2007, 2008 a 2009 a ktorých príčinou bola neochota Rady zapojiť sa do otvoreného a formálneho dialógu s Výborom pre kontrolu rozpočtu, ako aj odpovedať na otázky tohto výboru; pripomína, že Európsky parlament odmietol udeliť generálnemu tajomníkovi Rady absolutórium za plnenie rozpočtu Rady za rozpočtový rok 2009 z dôvodov uvedených vo svojich uzneseniach z 10. mája 2011 (8) a 25. októbra 2011 (9);

                  11.

                  opakuje svoje stanovisko, že európski daňoví poplatníci majú plné právo očakávať, že rozpočet Únie bude v celom rozsahu – vrátane všetkých prostriedkov autonómne spravovaných jednotlivými inštitúciami a agentúrami – podliehať úplnej verejnej kontrole;

                  12.

                  vyjadruje poľutovanie nad skutočnosťou, že Rada sa domnieva, že na rozdiel od iných inštitúcií Únie sa nemusí zodpovedať za to, ako využíva prostriedky, ktoré jej boli poskytnuté;

                  13.

                  zdôrazňuje, že nedostatky v argumentácii Rady, ktorá sa domnieva, že udelenie absolutória Rade sa rovná udeleniu absolutória za plnenie celého rozpočtu EÚ vrátane častí rozpočtu, ktoré využíva Rada, možno pozorovať, keď Rada nelogicky podporuje myšlienku, že Komisia by nemala byť oprávnená kontrolovať a riadiť svoj rozpočet; domnieva sa, že táto nezrovnalosť sa dá vyriešiť, len ak Rada vyzve Komisiu, aby prevzala kontrolu nad jej finančnými prostriedkami alebo aby sa v plnej miere podieľala na štandardnom postupe udelenia absolutória, ktorý sa musí nevyhnutne mutatis mutandis riadiť kompletnými postupmi, ktoré sa uplatňujú v prípade všetkých ostatných inštitúcií Únie;

                  14.

                  pripomína, že Európsky parlament stále čaká na odpoveď Rady týkajúcu sa opatrení a žiadosti o zaslanie dokumentov uvedených v dvoch spomínaných uzneseniach; vyzýva generálneho tajomníka Rady, aby výboru Európskeho parlamentu zodpovednému za postup udelenia absolutória poskytol podrobné písomné odpovede na tieto otázky:

                              a)

                              Pokiaľ ide o predchádzajúce rozpravy o udelení absolutória Rade v príslušnom výbore Európskeho parlamentu, Rada sa na týchto stretnutiach nezúčastňovala pravidelne, pričom sa však pokladá za mimoriadne dôležité, aby sa Rada na nich zúčastňovala, aby tak mohla odpovedať na otázky členov výboru týkajúce sa udelenia absolutória Rade. Súhlasí Rada s tým, aby sa v budúcnosti zúčastňovala na rozpravách o udelení absolutória Rade vo výbore Európskeho parlamentu zodpovednom za postup udelenia absolutória?

                              b)

                              Prečo Rada každý rok mení úpravu/formát vnútorného auditu? Prečo je vnútorný audit každý rok taký krátky, všeobecný a nejasný? Mohla by Rada, počínajúc postupom udelenia absolutória za rok 2010, predkladať vnútorný audit v nejakom inom jazyku (resp. jazykoch) ako vo francúzštine?

                              c)

                              Bol vykonaný externý audit? Ak áno, môže sa s ním výbor Európskeho parlamentu zodpovedný za postup udelenia absolutória oboznámiť? Ak sa žiadny externý audit nevykonal, prečo sa Rada rozhodla ho neuskutočniť?

                              d)

                              Z činnosti Rady doposiaľ vyplývalo spolufinancovanie s Komisiou, ktorého objem sa po nadobudnutí platnosti Lisabonskej zmluvy zvýšil. Aké systémy auditu a kontroly boli zavedené na zabezpečenie úplnej transparentnosti? Vzhľadom na to, že Lisabonskou zmluvou sa zvýšil objem spolufinancovania s Komisiou, čo Rada rozumie pod výrazom „reagovať na príslušné vyšetrovania“?

                              e)

                              Dvor audítorov uviedol vo svojej výročnej správy za rok 2009 zistenie, že v dvoch zo šiestich postupov obstarávania, ktoré boli predmetom auditu, Rada nedodržala pravidlá stanovené v nariadení o rozpočtových pravidlách, ktoré sa týkajú uverejnenia výsledku obstarávania. Skontrolovala Rada viacero vzoriek podobných postupov obstarávania? Bol vnútorný postup zefektívnený tak, aby sa v budúcnosti predišlo podobným prípadom?

                              f)

                              Osobitní zástupcovia Európskej únie: uveďte, prosím, údaje o počte zamestnancov osobitných zástupcov Európskej únie v rámci Rady za rok 2009 (všetci zamestnanci, zamestnanci podľa plánu pracovných miest a iní) – počet pracovných miest, platová trieda. Ako a kedy budú pracovné miesta pre osobitných zástupcov Európskej únie rozdelené medzi Radu a Európsku službu pre vonkajšiu činnosť (ESVČ)? Aké sumy boli vyčlenené na cestovné výdavky jednotlivých osobitných zástupcov Európskej únie? Koľko osobitných zástupcov Európskej únie bolo k 1. januáru 2011 preložených do ESVČ? Koľkí zostanú v Rade a prečo?

                              g)

                              Rozpočtovými otázkami týkajúcimi sa dôsledkov Lisabonskej zmluvy sa Rada zaoberá v bode 2.2 správy o finančnej činnosti (11327/2010, FIN 278). Vyriešila Rada problém týkajúci sa výdavkov pána Solanu? Aká časť výdavkov patrí do rozpočtu Rady a aká časť do rozpočtu Komisie?

                              h)

                              Aké operačné výdavky, administratívne výdavky, výdavky na zamestnancov, budovy atď. navrhla Rada na rok 2009 s cieľom zriadiť funkciu podpredsedu Komisie/vysokého predstaviteľa Únie pre zahraničné veci a bezpečnostnú politiku?

                              i)

                              Podpredsedníčka Komisie/vysoká predstaviteľka nastúpila do funkcie 1. decembra 2009. Ako sa rozdelili náklady medzi Radu a Komisiu (na zamestnancov, cestovné výdavky atď.)? Akým spôsobom zostavila Rada rozpočet podpredsedníčky Komisie/vysokej predstaviteľky na rok 2010? Ktoré rozpočtové riadky a aké sumy boli vyhradené na jej činnosť?

                              j)

                              Ako sa uvoľnenie kancelárskych priestorov v dôsledku presunu zamestnancov do ESVČ dotkne plánov Rady v oblasti nehnuteľností? Boli prijaté opatrenia na ďalšie využitie týchto kancelárskych priestorov? Aké sú predpokladané náklady na sťahovanie? Kedy (ak vôbec) boli zverejnené výzvy na predloženie ponúk na sťahovanie?

                              k)

                              Aká bola výška administratívnych a operačných výdavkov súvisiacich s úlohami spoločnej zahraničnej a bezpečnostnej politiky (SZBP)/spoločnej bezpečnostnej a obrannej politiky (SBOP), ktoré boli v roku 2009 aspoň sčasti financované z rozpočtu Únie? Aká bola celková výška výdavkov na SZBP v roku 2009? Mohla by Rada uviesť aspoň hlavné misie a náklady na ne v roku 2009?

                              l)

                              Aké boli náklady na zasadnutia pracovných skupín Rady pre SZBP/SBOP v Bruseli a na iných miestach a kde sa tieto zasadnutia konali?

                              m)

                              Aké boli administratívne výdavky súvisiace s vykonávaním vojenských operácií SZBP/SBOP? Aký podiel z celkovej výšky výdavkov na vojenské operácie sa hradil z rozpočtu Únie?

                              n)

                              Aké administratívne výdavky boli vynaložené na prevádzku mechanizmu ATHENA, koľko pracovných miest bolo potrebných pre tento mechanizmus a budú niektoré z týchto pracovných miest presunuté do ESVČ? Komu budú pracovníci na týchto miestach podriadení?;

                              o)

                              Miera obsadenia pracovných miest v pláne pracovných miest Rady je nízka (91 % v roku 2009, 90 % v roku 2008). Má táto trvalo nízka miera nejaké dôsledky na fungovanie generálneho sekretariátu Rady? Je generálny sekretariát Rady schopný vykonávať všetky svoje funkcie pri súčasnej miere obsadenia pracovných miest? Týka sa nižšia miera obsadenia pracovných miest najmä nejakých konkrétnych oddelení? Aké sú príčiny tejto pretrvávajúcej nezrovnalosti?

                              p)

                              Koľko pracovných miest je celkovo vyčlenených na úlohy v oblasti koordinácie politík a administratívnej podpory (ako sú vymedzené vo výročných hodnotiacich správach Komisie o zamestnancoch)? Aký je podiel týchto pracovných miest v porovnaní s celkovým počtom pracovných miest?

                              q)

                              Na dosiahnutie administratívnych cieľov v roku 2009 Rada do svojich pracovných postupov zaradila prácu z domu (teleworking). Ako Rada preukáže efektívnosť tohto pracovného postupu? Okrem toho žiada Radu, aby podala správu o ďalších opatreniach prijatých v tejto súvislosti, a najmä o opatreniach na zvýšenie kvality finančného hospodárenia, ako aj o dosahu týchto opatrení.

                              r)

                              Rada zvýšila počet svojich pracovných miest o 15 (8 pracovných miest AD a 7 pracovných miest AST) s cieľom zohľadniť personálne požiadavky írskeho jazykového oddelenia. Koľko zamestnancov sa venuje ostatným jazykom (počet zamestnancov na jazyk)? Sú už prijatí zamestnanci pre kandidátske krajiny a z týchto krajín? Ak áno – o koľko pracovných miest ide (v rozdelení podľa krajiny a jazyka)?

                              s)

                              Skupina pre reflexiu bola zriadená 14. decembra 2007 a jej členovia boli vymenovaní 15. a 16. októbra 2008. Aké dôvody viedli k tomu, že v rámci rozpočtu na rok 2009 nemohli byť naplánované a vyčlenené potrebné finančné prostriedky? Je presun prostriedkov v rozpočte na rok 2009 z rezervy na nepredvídané výdavky do rozpočtovej položky určenej na financovanie štruktúry, ktorá bola vytvorená v roku 2007, z hľadiska rozpočtu úplne neutrálny? Rada vyčlenila sumu 1 060 000 EUR pre skupinu pre reflexiu. Koľko pracovných miest môže byť tejto skupine pridelených?

                              t)

                              Cestovné výdavky delegácií sa stále ukazujú ako problematické (pozri dokument Rady z 15. júna 2010, SGS10 8254, druhá zarážka, s. 4). Prečo sa tieto výdavky objavujú v toľkých rôznych rozpočtových riadkoch?

                              u)

                              Prečo sa v rámci vnútorného auditu stále považuje za potrebné doplniť cestovné výdavky delegácií a výdavky na tlmočenie po ostrej kritike vyjadrenej v posledných dvoch uzneseniach Európskeho parlamentu o absolutóriu Rade?

                              v)

                              Rada opäť čerpala menej prostriedkov na výdavky na tlmočenie, aby mohla vyčleniť ďalšie prostriedky na cestovné výdavky delegácií. V dôsledku toho boli skutočné viazané rozpočtové prostriedky na cestovné výdavky v roku 2009 značne nižšie, než sa v rozpočte pôvodne plánovalo (pôvodná suma 36 100 000 EUR a suma 48 100 000 EUR k dispozícii po presune oproti pridelenej sume 22 700 000 EUR vo viazaných rozpočtových prostriedkoch). Aké boli príčiny tohto presunu vo výške 12 000 000 EUR (pozri správu o finančnej činnosti – 11327/2010, FIN 278 – bod 3.3.2, šiesta zarážka)? Prečo Rada odhaduje výšku uvedeného presunu z výdavkov na tlmočenie na cestovné výdavky delegácií na 12 000 000 EUR na strane 12 a na 10 558 362 EUR na strane 13? Na aký účel bola vynaložená zvyšná suma presunutá z výdavkov na tlmočenie (celková výška prostriedkov presunutých z výdavkov na tlmočenie je 17 798 362 EUR)? Okrem toho žiada Radu, aby mu vysvetlila veľký objem príkazov na vymáhanie vydaných pred rokom 2009 a prenesených do rozpočtového roku 2009 (12 300 000 EUR), ako aj súm vymožených na základe vyhlásení o výdavkoch za rok 2007 (6 300 000 EUR).

                              w)

                              Rada v roku 2009 – rovnako ako v roku 2008 – prerozdelila značnú časť svojho rozpočtu na budovy, konkrétne viac než zdvojnásobila pôvodnú výšku prostriedkov na nadobudnutie budovy Résidence Palace (k sume 15 000 000 EUR vyčlenenej v rozpočte na rok 2009 sa vyčlenili ďalšie prostriedky vo výške 17 800 000 EUR). Aké dôvody k tomu viedli? Môže generálny tajomník Rady poskytnúť konkrétne údaje o úsporách, ktoré sa v dôsledku tohto kroku dosiahli? Aké boli pôvodne plánované náklady na budovu Résidence Palace? Domnieva sa Rada, že pôvodne plánované náklady budú presné, alebo by náklady mohli byť vyššie, ako sa odhadovalo? Aké kroky sa plánujú v súvislosti s financovaním tejto budovy?

                              x)

                              Plnenie rozpočtu Rady – prenesené rozpočtové prostriedky: mohla by Rada uviesť odhadovanú sumu a predmet faktúr za rok 2009, ktoré nedostala do júna 2010 a ktoré tak boli prenesené do ďalšieho roka?

                              y)

                              Do rozpočtového roku 2010 bolo prenesených 31 800 000 EUR pripísaných príjmov, ktoré vznikli v roku 2009, čo predstavuje približne 70 % pripísaných príjmov za rok 2009. Aké sú príčiny tohto vysokého podielu prenesených rozpočtových prostriedkov? Čo sa s týmito príjmami stane/stalo v roku 2010?

                              z)

                              Čo znamená „technická rezerva vo výške 25 000 000 EUR na začatie činnosti Európskej rady v roku 2010“ (pozri správu o finančnej činnosti – 11327/2010, FIN 278 – bod 3.1, štvrtá zarážka)?

                              aa)

                              Aký stupeň dôvernosti sa vzťahuje na rozpočet Rady, pokiaľ ide o jednotlivé rozpočtové riadky?

                              ab)

                              Môže Rada uviesť konkrétne opatrenia prijaté na zlepšenie kvality svojho finančného hospodárenia, najmä pokiaľ ide o otázky vznesené v odseku 5 uznesenia Európskeho parlamentu z 25. novembra 2009 (10), ktoré bolo súčasťou jeho rozhodnutia o absolutóriu za rozpočtový rok 2007?

                              ac)

                              Vyzýva generálneho tajomníka Rady, aby výboru Európskeho parlamentu zodpovednému za postup udelenia absolutória poskytol tieto dokumenty:

                                          —

                                          úplný zoznam rozpočtových presunov týkajúcich sa rozpočtu Rady na rok 2009,

                                          —

                                          písomné vyhlásenie o výdavkoch na služobné cesty Rady, ktoré vykonali osobitní zástupcovia Európskej únie,

                                          —

                                          vyhlásenie členských štátov za rok 2007 (pozri správu o finančnej činnosti – 11327/2010, FIN 278 – bod 3.2.2, druhú zarážku) a

                                          —

                                          správu skupiny pre reflexiu, aby bolo možné pochopiť, prečo táto správa stojí 1 060 000 EUR (pozri správu o finančnej činnosti – 11327/2010, FIN 278 – bod 2);

                  15.

                  berie na vedomie odpoveď Komisie z 25. novembra 2011 na list predsedu Výboru pre kontrolu rozpočtu, v ktorej Komisia vyhlasuje, že je žiaduce, aby Európsky parlament naďalej udeľoval absolutórium, odkladal svoje rozhodnutia o absolutóriu alebo odmietal udeliť absolutórium ostatným inštitúciám ako doteraz;

                  16.

                  pripomína, že 31. januára 2012 predseda Výboru pre kontrolu rozpočtu poslal list úradujúcemu predsedovi Rady, v ktorom zdôraznil želanie, aby sa obnovil politický dialóg, a uviedol doplňujúce otázky výboru týkajúce sa udelenia absolutória Rade; preto dúfa, že Rada ešte pred konaním rozpravy v pléne poskytne príslušnému výboru zodpovednému za postup udelenia absolutória odpovede na otázky v dotazníku pripojenom k predsedovmu listu;

                  17.

                  vyjadruje však poľutovanie nad tým, že Rada odmietla zúčastniť sa na ktorejkoľvek oficiálnej schôdzi Výboru pre kontrolu rozpočtu týkajúcej sa absolutória udeľovaného Rade;

                  18.

                  zdôrazňuje svoje právo udeliť na základe odporúčania Rady absolutórium v súlade s postupom stanoveným v Zmluve o fungovaní Európskej únie, ktorý by sa mal vykladať s ohľadom na jeho kontext a účel, ktorým je podrobiť plnenie celého rozpočtu Európskej únie bez výnimky parlamentnej kontrole a parlamentnému dohľadu a nezávisle udeliť absolutórium nielen v súvislosti s oddielmi rozpočtu, ktoré plní Komisia, ale aj v súvislosti s oddielmi rozpočtu, ktoré plnia iné inštitúcie, ako sa uvádza v článku 1 nariadenia o rozpočtových pravidlách;

                  19.

                  poznamenáva, že Rada by mala postupovať transparentne a mala by sa plne zodpovedať európskym občanom v súvislosti s prostriedkami, ktoré jej boli ako inštitúcii Únie zverené; trvá na tom, že to znamená, že sa Rada musí plne a v dobrej viere podieľať na ročnom postupe udelenia absolutória:

                              —

                              poskytnutím podrobných odpovedí na výročný dotazník, ktorý pripraví príslušný parlamentný výbor,

                              —

                              účasťou na akomkoľvek verejnom vypočutí, ktoré výbor usporiada, ak sa to bude vyžadovať,

                              —

                              zastúpením na všetkých relevantných schôdzach výboru, na ktorých sa bude diskutovať o absolutóriu;

                  20.

                  domnieva sa, že medziinštitucionálna spolupráca medzi Európskym parlamentom a Radou má mimoriadny význam pri kontrole plnenia rozpočtu Únie; v tejto súvislosti žiada Radu, aby poskytla odpovede na otázky uvedené v dotazníku, ktorý predložil Európsky parlament;

                  21.

                  žiada Radu, aby v rámci verejnej časti svojho zasadnutia diskutovala o každoročnom postupe udelenia absolutória za plnenie všeobecného rozpočtu Európskej únie.

         (1)  Ú. v. EÚ L 64, 12.3.2010.

         (2)  Ú. v. EÚ C 332, 14.11.2011, s. 1.

         (3)  Ú. v. EÚ C 326, 10.11.2011, s. 1.

         (4)  Ú. v. EÚ C 332, 14.11.2011, s. 134.

         (5)  Ú. v. ES L 248, 16.9.2002, s. 1.

         (6)  Rozhodnutie vyplývajúce z rokovacieho poriadku Rady z 22. júla 2002 (Ú. v. ES L 230, 28.8.2002, s. 7).

         (7)  Ú. v. EÚ C 139, 14.6.2006, s. 1.

         (8)  Ú. v. EÚ L 250, 27.9.2011, s. 25.

         (9)  Ú. v. EÚ L 313, 26.11.2011, s. 13.

         (10)  Ú. v. EÚ L 19, 23.1.2010, s. 9.


title: 2011/768/EÚ: Rozhodnutie Rady z  27. októbra 2011 o uzavretí Dohody vo forme výmeny listov medzi Európskou úniou a Austráliou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii#Dohoda vo forme výmeny listov medzi Európskou úniou a Austráliou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii

text:
               30.11.2011

               SK

               Úradný vestník Európskej únie

               L 317/6

         ROZHODNUTIE RADY
   z 27. októbra 2011
   o uzavretí Dohody vo forme výmeny listov medzi Európskou úniou a Austráliou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii
   (2011/768/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Dňa 29. januára 2007 Rada poverila Komisiu, aby v rámci pristúpenia Bulharskej republiky a Rumunska k Európskej únii začala rokovania s určitými ďalšími členmi Svetovej obchodnej organizácie v zmysle článku XXIV ods. 6 Všeobecnej dohody o clách a obchode (GATT) z roku 1994.

               (2)

               Komisia viedla rokovania v rámci rokovacích smerníc prijatých Radou.

               (3)

               Tieto rokovania sa uzavreli a Dohoda vo forme výmeny listov medzi Európskou úniou a Austráliou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii (ďalej len „dohoda“), bola parafovaná 15. júna 2010.

               (4)

               Dohoda bola podpísaná v mene Únie dňa 24. mája 2011 s výhradou jej uzavretia k neskoršiemu dátumu v súlade s rozhodnutím Rady 2011/247/EÚ (1).

               (5)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda vo forme výmeny listov medzi Európskou úniou a Austráliou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii (ďalej len „dohoda“).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) vykonať v mene Únie oznámenie ustanovené v dohode (2).
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 27. októbra 2011

            Za Radu

            predseda

         J. MILLER

      (1)  Ú. v. EÚ L 104, 20.4.2011, s. 1.

      (2)  Deň nadobudnutia platnosti dohody uverejní Generálny sekretariát Rady v Úradnom vestníku Európskej únie.

      DOHODA
      vo forme výmeny listov medzi Európskou úniou a Austráliou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii
      Vážený pán,
      v nadväznosti na rokovania v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994 o zmene zoznamov záväzkov Bulharskej republiky a Rumunska v rámci ich pristúpenia k Európskej únii mám česť navrhnúť toto:

                  1.

                  Európska únia zaradí do svojho zoznamu záväzkov pre colné územie EU 27 úľavy udelené a uplatňované v rámci EÚ 25 s týmito zmenami:

                              Zvýšenie colnej kvóty EÚ pre „mäso z oviec alebo kôz, čerstvé, chladené alebo mrazené“ pridelenej Austrálii o 400 ton (jatočná hmotnosť), pri zachovaní súčasnej sadzby v rámci kvóty 0 %.

                              Vytvorenie kvóty erga omnes v rámci colnej kvóty EÚ pre „mäso z oviec alebo kôz, čerstvé, chladené alebo mrazené“ vo výške 200 ton (jatočná hmotnosť), pri zachovaní súčasnej sadzby v rámci kvóty 0 %.

                              Upravenie colnej kvóty EÚ pre „živé ovce iné ako plemenné čistokrvné zvieratá“ so sadzbou v rámci kvóty 10 % zrušením kvót vo výške 1 010 ton (Rumunsko) a 4 255 ton (Bulharsko).

                              Upravenie colnej kvóty EÚ pre „mäso z oviec alebo kôz, čerstvé, chladené alebo mrazené“ so sadzbou v rámci kvóty 0 % zrušením kvót vo výške 75 ton (Rumunsko) a 1 250 ton (Bulharsko).

                  2.

                  Európska únia zabezpečí, že celá dodatočná kvóta pre Austráliu v rámci colnej kvóty EÚ pre „mäso z oviec alebo kôz, čerstvé, chladené alebo mrazené“ vo výške 400 ton bude dostupná v rámci prvého ročného kvótového obdobia, ktoré sa uplatňuje od dátumu nadobudnutia platnosti dohody, a v rámci každého ďalšieho ročného kvótového obdobia.

                  3.

                  Austrália schvaľuje prístup Európskej únie k vyrovnaniu colných kvót ako spôsob prispôsobenia záväzkov vyplývajúcich z GATT pre EÚ 25 a pre Bulharskú republiku a Rumunsko po poslednom rozšírení Európskej únie.

                  4.

                  Na žiadosť ktorejkoľvek strany sa môžu kedykoľvek uskutočniť konzultácie týkajúce sa akejkoľvek z uvedených záležitostí.

            Bol by som Vám zaviazaný, ak by ste mi mohli potvrdiť, že Vaša vláda súhlasí s obsahom tohto listu. V takom prípade bude tento list spolu s Vaším potvrdením predstavovať dohodu vo forme výmeny listov medzi Európskou úniou a Austráliou.
      Európska únia a Austrália si navzájom oznamujú ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu posledného oznámenia.
      Prijmite prosím, vážený pán, prejav mojej najhlbšej úcty.

            Za Európsku úniu

      Vážený pán,
      je mi cťou potvrdiť prijatie Vášho listu s dnešným dátumom tohto znenia:
      „… v nadväznosti na rokovania v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994 o zmene zoznamov záväzkov Bulharskej republiky a Rumunska v rámci ich pristúpenia k Európskej únii mám česť navrhnúť toto:

                  1.

                  Európska únia zaradí do svojho zoznamu záväzkov pre colné územie EU 27 úľavy udelené a uplatňované v rámci EÚ 25 s týmito zmenami:

                              Zvýšenie colnej kvóty EÚ pre ‚mäso z oviec alebo kôz, čerstvé, chladené alebo mrazené‘ pridelenej Austrálii o 400 ton (jatočná hmotnosť), pri zachovaní súčasnej sadzby v rámci kvóty 0 %.

                              Vytvorenie kvóty erga omnes v rámci colnej kvóty EÚ pre ‚mäso z oviec alebo kôz, čerstvé, chladené alebo mrazené‘ vo výške 200 ton (jatočná hmotnosť), pri zachovaní súčasnej sadzby v rámci kvóty 0 %.

                              Upravenie colnej kvóty EÚ pre ‚živé ovce iné ako plemenné čistokrvné zvieratá‘ so sadzbou v rámci kvóty 10 % zrušením kvót vo výške 1 010 ton (Rumunsko) a 4 255 ton (Bulharsko).

                              Upravenie colnej kvóty EÚ pre ‚mäso z oviec alebo kôz, čerstvé, chladené alebo mrazené‘ so sadzbou v rámci kvóty 0 % zrušením kvót vo výške 75 ton (Rumunsko) a 1 250 ton (Bulharsko).

                  2.

                  Európska únia zabezpečí, že celá dodatočná kvóta pre Austráliu v rámci colnej kvóty EÚ pre ‚mäso z oviec alebo kôz, čerstvé, chladené alebo mrazené‘ vo výške 400 ton bude dostupná v rámci prvého ročného kvótového obdobia, ktoré sa uplatňuje od dátumu nadobudnutia platnosti dohody, a v rámci každého ďalšieho ročného kvótového obdobia.

                  3.

                  Austrália schvaľuje prístup Európskej únie k vyrovnaniu colných kvót ako spôsob prispôsobenia záväzkov vyplývajúcich z GATT pre EÚ 25 a pre Bulharskú republiku a Rumunsko po poslednom rozšírení Európskej únie.

                  4.

                  Na žiadosť ktorejkoľvek strany sa môžu kedykoľvek uskutočniť konzultácie týkajúce sa akejkoľvek z uvedených záležitostí.

            Bol by som Vám zaviazaný, ak by ste mi mohli potvrdiť, že Vaša vláda súhlasí s obsahom tohto listu. V takom prípade bude tento list spolu s Vaším potvrdením predstavovať dohodu vo forme výmeny listov medzi Európskou úniou a Austráliou.
      Európska únia a Austrália si navzájom oznamujú ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu posledného oznámenia.“
      Je mi cťou Vám oznámiť, že moja vláda súhlasí s obsahom tohto listu.
      Prijmite prosím, vážený pán, prejav mojej najhlbšej úcty.

            Za vládu Austrálie


title: 2013/606/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho policajného úradu za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho policajného úradu za rozpočtový rok 2011

text:
               16.11.2013

               SK

               Úradný vestník Európskej únie

               L 308/313

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Európskeho policajného úradu za rozpočtový rok 2011
   (2013/606/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho policajného úradu za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho policajného úradu za rozpočtový rok 2011 spolu s odpoveďami úradu (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (4), a najmä na jeho článok 43,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0083/2013),

               1.

               udeľuje riaditeľovi Európskeho policajného úradu absolutórium za plnenie rozpočtu úradu za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho policajného úradu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 187.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 121, 15.5.2009, s. 37.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho policajného úradu za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho policajného úradu za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskeho policajného úradu za rozpočtový rok 2011 spolu s odpoveďami úradu (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (4), a najmä na jeho článok 43,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0083/2013),

                  A.

                  keďže Európsky policajný úrad (ďalej len „úrad“), ktorý sídli v Haagu, bol zriadený na základe rozhodnutia Rady (rozhodnutie 2009/371/SVV);

                  B.

                  keďže Dvor audítorov vyhlásil, že získal primeranú istotu v tom, že účtovná závierka za rozpočtový rok 2011 je spoľahlivá a že príslušné operácie sú zákonné a správne;

                  C.

                  keďže rok 2011 bol druhým rokom, v ktorom bol úrad finančne riadený ako agentúra Únie;

                  D.

                  keďže celkový rozpočet úradu na rok 2011 bol 84 771 084,01 EUR v porovnaní s 91 830 691,75 EUR v roku 2010, čo predstavuje pokles o 7,69 %;

                  E.

                  keďže Európsky parlament udelil 10. mája 2012 riaditeľovi úradu absolutórium za plnenie rozpočtu úradu za rozpočtový rok 2010 (6) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              vyzval úrad, aby prijal vykonávacie predpisy k služobnému poriadku (a súvisiace vnútorné nástroje) a vypracoval rámec pre vzdelávanie a rozvoj,

                              —

                              vyzval úrad, aby do svojho ročného pracovného programu zahrnul informácie o prehľade plánovaných činností v oblasti verejného obstarávania slúžiace ako základ „rozhodnutia o financovaní“, ako sa to požaduje vo vykonávacích ustanoveniach rámcového nariadenia o rozpočtových pravidlách,

                              —

                              vyzval úrad, aby svoje organizačné poslanie s konečnou platnosťou pretvoril do podoby presného opisu úloh a cieľov jednotlivých oddelení a úsekov;

                  F.

                  keďže úrad podpísal v marci 2011 s hostiteľským členským štátom dohodu o zabezpečení priestorov a v júni 2011 sa presťahoval do svojho nového ústredia;

                  G.

                  keďže príspevok Únie do rozpočtu úradu na rok 2011 predstavoval 83 469 000 EUR;

                  H.

                  keďže zostatok rozpočtového hospodárenia úradu za rok 2011 bol pozitívny a celkovo predstavoval 6 938 170,36 EUR (po odpočítaní rozdielov vo výmennom kurze predstavujúcich 10 632,56 EUR),

                  1.

                  je presvedčený, že by sa mali viac využívať spoločné charakteristiky úradu a Európskej policajnej akadémie; pripomína svoju výzvu Komisii, aby vzhľadom na komplementárnosť medzi úradom a Európskou policajnou akadémiou, ako aj na potenciálne synergie vypracovala komplexné posúdenie vplyvu, pokiaľ ide o potenciálne zlúčenie týchto dvoch agentúr, v ktorom sa uvedú náklady a výhody tohto zlúčenia, a aby posúdila, či by mohlo zlúčenie viesť k dosiahnutiu úspor z rozsahu a optimalizácii výkonu pri cezhraničnej spolupráci v boji proti trestnej činnosti;

         Rozpočtové a finančné hospodárenie

                  2.

                  konštatuje, že úrad v roku 2011 zaviazal 99,1 % prijatých rozpočtových prostriedkov v hlave I (výdavky na zamestnancov), 75 % prijatých rozpočtových prostriedkov v hlave II (administratívne výdavky) a 95,1 % prijatých rozpočtových prostriedkov v hlave III (operačné výdavky); konštatuje, že z hľadiska vyplatených rozpočtových prostriedkov dosiahol úrad mieru plnenia 96,8 % v hlave I, 33,8 % v hlave II a 47,1 % v hlave III; berie na vedomie vyhlásenie úradu, že náklady súvisiace s novým ústredím mali významný vplyv na miery plnenia v hlavách II a III, ktoré by bez tohto faktora dosiahli 53 % a 58 %; napriek tomu vyzýva úrad, aby implementoval osobitné opatrenia na zlepšenie svojho postupu zostavovania rozpočtu a miery plnenia platieb, pokiaľ ide o administratívne a operačné výdavky;

                  3.

                  berie na vedomie vyhlásenie úradu, že ušetril 2,6 milióna EUR zo svojho rozpočtu vyčleneného na rok 2011 tým, že znížil počet schôdzí správnej rady a náklady na preklady a zároveň zmodernizoval svoje vnútorné spôsobilosti s cieľom uspokojiť zvýšený dopyt po svojich službách;

                  4.

                  na základe správy Dvora audítorov konštatuje, že v roku 2010 sa muselo zrušiť viac než 1,6 milióna EUR a v roku 2011 sa zrušilo 1,9 milióna EUR (9 % rozpočtových prostriedkov prenesených z roku 2010); okrem toho konštatuje, že objem prenesených viazaných rozpočtových prostriedkov bol vysoký aj v roku 2011, a to 4,2 milióna EUR (41 %) v hlave II (administratívne výdavky) a 10,6 milióna EUR (46 %) v hlave III (operačné výdavky); žiada úrad, aby informoval orgán udeľujúci absolutórium o opatreniach prijatých na odstránenie týchto nedostatkov, keďže vysoký podiel prenesených a zrušených rozpočtových prostriedkov poukazuje na nedostatky v plánovaní a/alebo vykonávaní činností úradu;

                  5.

                  na základe správy Dvora audítorov konštatuje, že pomer platieb k záväzkom bol nízky, pričom predstavoval 34 % v hlave II a 45 % v hlave III; vyzýva úrad, aby informoval orgán udeľujúci absolutórium o opatreniach prijatých na odstránenie uvedeného nedostatku, keďže nízka miera platieb je v rozpore so zásadou ročnej platnosti rozpočtu;

                  6.

                  berie na vedomie správu Dvora audítorov o ročnej účtovnej závierke dôchodkového fondu úradu (7) za rozpočtový rok 2011, ako aj odpovede fondu; vyzýva úrad, aby informoval Európsky parlament o akomkoľvek rozhodnutí týkajúcom sa budúcnosti dôchodkového fondu;

         Aktíva

                  7.

                  na základe správy Dvora audítorov konštatuje, že sa zistili nedostatky v súvislosti s fyzickým overovaním a zaznamenávaním majetku pred presťahovaním a po presťahovaní do nového ústredia; okrem toho vyjadruje znepokojenie nad tým, že poistné zmluvy neodrážajú hodnotu majetku úradu: pred presťahovaním boli čisté aktíva nadmerne poistené približne o 17 miliónov EUR a v čase auditu bolo ich poistenie podhodnotené približne o 21 miliónov EUR;

         Systém validácie

                  8.

                  na základe správy Dvora audítorov konštatuje, že účtovník zatiaľ plne nepotvrdil účtovný systém, čo však nemalo vplyv na správnosť a zákonnosť účtovnej závierky; víta audit postupu plánovania a zostavovania rozpočtu, ktorý v roku 2011 vykonal útvar Komisie pre vnútorný audit a ktorý potvrdil pozitívny vývoj v tejto oblasti;

         Postupy prijímania zamestnancov

                  9.

                  na základe správy Dvora audítorov konštatuje, že úrad potrebuje zlepšiť transparentnosť postupov prijímania zamestnancov; vyzýva úrad, aby objasnil možné nedostatky vo svojom postupe prijímania zamestnancov; domnieva sa, že niektoré z ustanovení služobného poriadku môžu predstavovať značnú administratívnu záťaž;

         Nariadenie o rozpočtových pravidlách

                  10.

                  na základe správy Dvora audítorov konštatuje, že v nariadení o rozpočtových pravidlách úradu sa odkazuje na podrobné pravidlá a postupy stanovené vo vykonávacích predpisoch úradu aj napriek tomu, že tieto predpisy ešte neboli prijaté; vyzýva úrad, aby informoval orgán udeľujúci absolutórium o aktuálnej situácii, pokiaľ ide o prijatie týchto vykonávacích predpisov;

                  11.

                  víta správu IAS o audite plánovania a zostavovania rozpočtu v úrade, ktorá bola vypracovaná v roku 2011; berie na vedomie odporúčanie, v ktorom sa uvádza, že úrad by mal vysvetliť priority, pokiaľ ide o termíny; víta, že úrad podnikol kroky na vykonanie uvedeného odporúčania;

         Vnútorný audit

                  12.

                  pripomína, že útvar pre vnútorný audit vykonal v roku 2011 audit s cieľom posúdiť primeranosť a účinnosť interného systému pre postupy plánovania a zostavovania rozpočtu úradu; okrem toho poznamenáva, že plánovanie obstarávania nebolo zahrnuté do rozsahu tohto auditu;

                  13.

                  víta záver útvaru pre vnútorný audit, že zavedený systém vnútornej kontroly poskytuje primeranú istotu, pokiaľ ide o plnenie cieľov činnosti stanovených pre postupy plánovania a zostavovania rozpočtu;

                  14.

                  poznamenáva, že útvar pre vnútorný audit vyhodnotil ako vysokorizikové tieto oblasti:

                              —

                              riadenie kontinuity činnosti,

                              —

                              riadenie požiadaviek týkajúcich sa žiadostí, rámec riadenia projektov a zapojenie zainteresovaných strán,

                              —

                              odborná spôsobilosť zamestnancov,

                              —

                              závislosť od jednotlivcov a prenos poznatkov;

                        vyzýva úrad, aby vykonal všetky odporúčania útvaru pre vnútorný audit s cieľom zlepšiť tieto oblasti a aby informoval orgán udeľujúci absolutórium o prijatých opatreniach;

                  15.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (8) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 187.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 121, 15.5.2009, s. 37.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 286, 17.10.2012, s. 276.

         (7)  Cieľom dôchodkového fondu Europolu je financovať a vyplácať dôchodky zamestnancov prijatých pred tým, ako sa Europol 1. januára 2010 stal agentúrou EÚ.

         (8)  Prijaté texty, P7_TA(2013)0134 (pozri stranu 374 tohto úradného vestníka).